v 1 Ein sálmur av Dávidi. Gevið Harranum, tit synir Guðs, gevið Harranum heiður og lov! v 2 Gevið Harranum navns hans heiður, í heilagum skrúði fallið honum til kníggja! v 3 Hoyrið rødd Harrans yvir vøtnum, dýrdarinnar Guð, Harrin tornar yvir veldigum vøtnum! v 4 Hoyrið rødd Harrans í veldi! Hoyrið rødd Harrans í dýrd! v 5 Hoyrið rødd Harrans, tá hann sedristrø smildrar, Harrin smildrar Libanons sedristrø. v 6 Hann fær Libanon at spæla sum ein kálv, Sirjon eins og villoksa ungan! v 7 Hoyrið rødd Harrans, tá hann klývur eldin í logar! v 8 Hoyrið rødd Harrans, tá hann fær oyðimørkina at skelva, Harrin fær oyðimørkina Kádesj at skelva! v 9 Hoyrið rødd Harrans, tá hann hindirnar lambskotnar ger, og hann ger bart í skógum–! Og í halgidómi hans sigur alt: «Æra!» v 10 Harrin sat í hásæti yvir flóðini miklu, Harrin situr sum kongur allar ævir! v 11 Harrin vil veita sínum fólki vernd, Harrin vil signa sítt fólk við friði.